**ELŐTERJESZTÉS**

**Körmend város Önkormányzata Képviselő-testülete 2014.április 24-i ülésére**

Tárgy: Körmendi Idősekért Nonprofit Kft. mérlegbeszámolója

Tisztelt Képviselő-testület!

A Körmendi Idősekért Nonprofit Kft. elkészítette mérlegbeszámolóját a 2013. évről.

A cég 2009-ben került bejegyzésre. Mint ismert, Körmenden egyedülálló módon magánberuházásból –nem kis értéket képviselve – idősek bentlakásos ellátását biztosító szolgáltatóház épült Unger László Idősek Otthona néven. Az otthon működtetését a Körmendi Idősekért Nonprofit Kft. végzi. A cég egyedüli tulajdonosa Körmend város Önkormányzata.

A cég 2013. évi mérleg szerinti eredménye 6.186 e Ft. Osztalék kifizetését a cég nem tervezi.

Az Unger László Idősek Otthonában az engedélyezett férőhelyek száma 30, jelenleg 27 beköltözött lakója van az intézménynek, és az érdeklődés folyamatos. Az intézmény lakói magas szintű –Vas megyében szinte egyedülálló - ellátásban részesülnek, elégedettek.

Kérem a tisztelt Képviselő-testületet, hogy a mérleget megtárgyalni szíveskedjék.

**HATÁROZATI JAVASLAT**

Körmend város Önkormányzata (Képviselő-testülete), mint a Körmendi Idősekért Nonprofit Kft. . tulajdonosa a Kft. 2013. évi mérlegbeszámolóját:

-elfogadja.

**Körmend, 2014. április 16.**

**Bebes István**

**polgármester**